اسلام آباد (اے پی پی) قومی احتساب بیورو(نیب) انا چیئرمین جسٹس جاوید اقبال کے الیکٹرک نا برخلاف السی غاو و میڈیا رپورٹ آتیا نوٹس ہلسا غیر اعلامیہ مریس لوڈشیڈنگ، ارب آ روپئی نا اووربلنگ و حکومت پاکستان تون کروک آ معاہدہ ہرانا رداٹ کے الیکٹرک مبینہ وڑاٹ بجلی نانظام ءِ پوسکن آ وڑوڈول آتیا اتسا درکار زرکاری کروئی ئس و دامعاہدہ نا مبینہ وڑاٹ پورو پاسداری ءِ کپننگ نا دوبہ ٹی نیب کراچی ءِ انکوائری کننگ نا پرمان کرینے۔ نیب کراچی ءِ کے الیکٹرک آن معاہدہ نا کاپی، تعلقدار دستاویز و زرکاری نا سرجم آتے دوئی کننگ نا پارت کننگانے۔ چیئرمین نیب پارے کہ نیب اسہ قومی ءُ ادارہ اسے ہراکے الیکٹرک ءِ الس آن اووربلنگ نا مد اٹ ارب آ روپئی نا زر مون تننگ و غیر اعلانیہ مریس لوڈشیڈنگ و معاہدہ نا پاسداری ءِ کپننگ آ من مانی نا موکل تفک، نیب کانود نارداٹ بے پرخ احتساب آ یخین تخک ہرانا رداٹ نیب کراچی ءِ کے الیکٹرک نا برخلاف مسہ تُواٹی انکوائری ءِ پورو کننگ نا پارت کننگانے۔
